Wb/ak/Abisae
ABISAE - RIDDLES
- Agya reko no ogyaw me maame bi. Na saa maame no onni nsa, onni nan, onni ani, nanso da biara a adebekye biara no na waprapra n'afikyiri nyinaa fefeefe. Eye maame ben?
Mmuae: eye po.
- Agya reko no ogyaw me papa bi, na n'ani ye abiesa, nanso biako pe na ode hu ade. Eye hena?
Mmuae: Kube.
- Agya reko no ogyaw me maame bi a owo nneema pii, nanso se oyi ntama biako a gye se ne nyina ara atetew wo ne ho ansa na wayi foforo. Eye hena?
Mmuae: eye borode dua.
- Ade bi wo ho, ennye de, ennye nwon, nanso se eka wo nsa pe a gye se wotaferew. Eye den?
Mmuae: Eye ogya.
- Maame bi wo ho, se orebewo mma a obo dawuru ansa na ne mma no aba. Eye hena?
Mmuae: Eye borode.
- Agya reko no ogyaw me abofra bi, se wosoma no na wammo n'apanpam a orenko da. Eye hena?
Mmuae: Eye dadewa.
- Abofra bone bi wo ho, se wosoma no a orenko da, nanso se woreko a na odi wakyi. Eye abofra ben?
Mmuae: Eye sunsuma.
- Maame bi retu kwan no ode ne ba begyaww me, se mesoma no a obeko, na mmom obesu ara de ako asan de su aba. Eye abofra ben?
Mmuae: Eye lorry.
- Agya retu ne kwan no ode abofra bi gyaww me. abofra no asooden nti da biara gye se wohwe no, nanso worehwe no a na wommom woresu.
Mmuae: Gyeene. Se woreyam gyeene a na wani refi nsu.
- Kurow bi sofo wo ho a woye mfitamfitaa, nanso da biara a wobeko won asoredan mu bepue no na won asesa ayeye kookoo.
Mmuae: brodo.
- Agya reko no ogyaww me kuntu bi se menhata mu na enwo. Da biara mede sen awia mu nanso enwo da.
Mmuae: Okraman hwene ano.
- Na ohene wo odepamfo bia opan nneema ma eye nwonwa. Opam mmora ne mpaninfo nyinaa neema fefeefe, na neto atetew nanso na ontumi mmpam da. Eye hena?
Mmuae: Eye paane.
- Papa bi kogyee paa se obetwa dua bi a abu ato kwan mu mu na nnipa ne lorry atumi afa ntam. Ogyee akatua a ewo ho no nyinaa di wie nanso oyee yee yee, wantumi antwa efise se otwa pe na asan atoa. Eye dua ben?
Mmuae: Asuten.
- Agya de ahwehwe bi gyaww me. Saa ahwehwe no etumi hu baabiara ne obiara nanso entumi nhu ne ho.
Mmuae: Aniwa.
- Maame bi woo ahenasa a woye biribiara bo mu, enti se obiako nni ho a baanu a aka no ntumi nye hwee.
Mmuae: Eye muka.
- Agya reko no ogyaww me ohwefo bi se one me ntena. Mfe dodow a mene no tenae no nyina ara no manhu no da, naso dabiara oretwa mu a mete no nka nanso menhu no.
Mmframa.
- Agya reko no ogyaw me nsu bi saa nsu no enam aa won awuwu nkoaa na 3da mu
3y3: Nkwan
wol_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn umb_Latn twi_Latn twi_Latn twi_Latn cym_Latn